Jorma Sairanen

Jorma Sairanen (s. 23. tammikuuta 1954 Helsinki) on suomalainen televisiojohtaja, joka työskenteli vuosina 1986–1997 MTV Oy:n ohjelmapäällikkönä ja vuosina 2001–2014 ohjelmajohtajana.

Vuonna 1997 Sairanen lähti muutamaksi vuodeksi MTV:stä ja oli perustamassa sen kilpailijaa Nelosta. Hän on työskennellyt myös Ruutunelosen kanavajohtajana, Kolmostelevision johtajana sekä MTV:n apulaisjohtajana. Vuodenvaihteessa 2013–2014 Jorma Sairanen jäi MTV:stä eläkkeelle ja Kristiina Werner-Autiosta tuli uusi MTV Median ohjelmajohtaja.

Koulutukseltaan Sairanen on kauppatieteiden kandidaatti.

Maaliskuussa 2017 ilmestyi Sairasen yhdessä Kalle Kinnusen kanssa kirjoittama kohua herättänyt muistelmateos Daddy Cool – Kolme vuosikymmentä televisiomaailman huipulla, jossa Sairanen muistelee televisiouraansa ja sen aikana tapaamiaan ihmisiä hyvinkin suorapuheisesti.TV-pomo: Television kultakausi jäi viime vuosikymmenelle , Keskisuomalainen 27.3.2017.

 Yksityiselämä 
Sairanen asuu Helsingissä. Hänellä on poika, joka on syntynyt 2009. Pojan äiti on lehdistöneuvos Tanja Huutonen. Sairanen tuomittiin vuonna 2025 ampuma-aserikoksesta kuuden kuukauden ehdolliseen vankeusrangaistukseen. Hovioikeudessa tuomio aleni 60 päivään.

 Lähteet 

 Aiheesta muualla 

 City-lehti: Suomi Top 50
 Ylioppilaslehti: Pöllölaakson isäntä

Luokka:Suomalaiset yritysjohtajat
Luokka:Vuonna 1954 syntyneet
Luokka:Elävät henkilöt